b'\n_START_ARTICLE_\nPokroviteljstvo\n_START_SECTION_\nPovijest\n_START_PARAGRAPH_\nOd prvih je sponzorskih aktivnosti pro\xc5\xa1lo vi\xc5\xa1e od 100 godina, no za shva\xc4\x87anje pojma sponzorstva i njegova prilago\xc4\x91avanja zahtjevima marketinga, dovoljno je osvrnuti se na zadnjih 40 godina, pa da se shvate motivi koji su kroz zadnja desetlje\xc4\x87a potakli i vodili poduze\xc4\x87a da se uklju\xc4\x8de u sponzorstvo. Prema Kim Skildum Ried, me\xc4\x91unarodno priznatom stru\xc4\x8dnjaku na podru\xc4\x8dju sponzorstva, postoje \xc4\x8detiri generacije sponzorstva:\n_START_SECTION_\nPrva generacija\n_START_PARAGRAPH_\nPrva generacija sponzorstava se odnosi na 70-e i po\xc4\x8detak 80-ih godina. Tu generaciju predstavlja dobra volja izvr\xc5\xa1nih direktora koji su odlu\xc4\x8divali na kojim \xc4\x87e se manifestacijama objavljivati logotip tvrtke ili branda s dugoro\xc4\x8dnim ciljem podizanja prepoznatljivosti.\n_START_SECTION_\nDruga generacija\n_START_PARAGRAPH_\nDrugu generaciju sponzorstava, koja se odnosi na sredinu 80-ih i po\xc4\x8detak 90-ih godina, karakterizirale su odluke koje su temeljile na mogu\xc4\x87nostima direktnog pove\xc4\x87anja prodaje.\n_START_SECTION_\n\xc4\x8cetvrta generacija\n_START_PARAGRAPH_\n\xc4\x8cetvrta generacija objedinjuje sve karakteristike prethodnih generacija stavljaju\xc4\x87i u fokus jo\xc5\xa1 jednu dimenziju - sponzorovu ciljnu skupinu. Vi\xc5\xa1e nije bitno kako zadovoljiti sponzora i zahtjeve njegovog branda ve\xc4\x87 kako doprijeti do njegove ciljne skupine i koje koristi od sponzorstva ona mo\xc5\xbee imati. Najve\xc4\x87e blago kluba, udruge doga\xc4\x91anja ili sporta\xc5\xa1a su njihov imid\xc5\xbe i emocije koje se uz njihovo spominjanje ve\xc5\xbeu pa se sponzorstvo koristiti kao kanal za komuniciranje tih do\xc5\xbeivljaja.'